**projektas**

**reg. Nr. T-56**

**2.10. darbotvarkės klausimas**

**Pasvalio rajono savivaldybės taryba**

**Sprendimas**

**Dėl pasvalio R. PUMPĖNŲ GIMNAZIJAI didžiausio leistino pareigybių (etatų) skaičiaus patvirtinimo**

2020 m. kovo d. Nr. T1-

Pasvalys

 Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos švietimo įstatymo 58 straipsnio 1 dalies 3 punktu, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo 4 straipsnio 2 dalimi, Pasvalio r. Pumpėnų gimnazijos nuostatų, patvirtintų Pasvalio rajono savivaldybės tarybos 2017 m. birželio 20 d. sprendimu Nr. T1-138 ,,Dėl Pasvalio r. Pumpėnų gimnazijos nuostatų patvirtinimo“ (su visais aktualiais pakeitimais), 24 punktu ir atsižvelgdama į Pasvalio rajono savivaldybės tarybos 2019 m. gruodžio 18 d. sprendimą Nr. T1-244 „Dėl sutikimo reorganizuoti Pasvalio r. Daujėnų pagrindinę mokyklą, išdalijant jos teises ir pareigas Pasvalio Lėvens pagrindinei mokyklai ir Pasvalio r. Pumpėnų gimnazijai“, į Pasvalio r. Pumpėnų gimnazijos 2020 m. kovo 6 d. raštą Nr. SR.1.19-87 ,,Dėl didžiausio leistino pareigybių (etatų) skaičiaus padidinimo“, Pasvalio rajono savivaldybės taryba nusprendžia:

1. Patvirtinti Pasvalio r. Pumpėnų gimnazijai didžiausią leistiną darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičių – 63,44.

2. Pripažinti netekusiu galios Pasvalio rajono savivaldybės tarybos 2019 m. rugsėjo 25 d. sprendimą Nr. T1-194 ,,Dėl Pasvalio r. Pumpėnų gimnazijai didžiausio leistino pareigybių (etatų) skaičiaus patvirtinimo“.

3. Sprendimas įsigalioja nuo 2020 m. rugsėjo 1 d.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Švietimo ir sporto vyr. specialistė

Virginija Bajoriūnaitė

2020-03-06

Suderinta DVS Nr. RTS-64

Pasvalio rajono savivaldybės tarybai

**AIŠKINAMASIS RAŠTAS**

|  |
| --- |
| **Dėl pasvalio R. PUMPĖNŲ GIMNAZIJAI didžiausio leistino pareigybių (etatų) skaičiaus patvirtinimo** |

**2020-03-06**

Pasvalys

1. **Problemos esmė.**

 Nuo 2020 m. rugsėjo 1 d. prie Pasvalio r. Pumpėnų gimnazijos prijungus kaip skyrių Pasvalio r. Daujėnų pagrindinės mokyklos Kriklinių skyrių būtina patvirtinti didžiausią leistiną pareigybių (etatų) skaičių.

1. **Kokios siūlomos naujos teisinio reguliavimo nuostatos ir kokių rezultatų laukiama.**

 Patvirtinamas Pasvalio r. Pumpėnų gimnazijai didžiausias leistinas darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičius – 63,44.

 Pasvalio r. Pumpėnų gimnazijai buvo patvirtinti 60,94 et. Vykdant Daujėnų pagrindinės mokyklos reorganizaciją, nuo 2020 m. rugsėjo 1 d. prie Pumpėnų gimnazijos prijungiamas Kriklinių skyrius, todėl reikia padidinti pareigybių (etatų) skaičių 2,5 etato: ikimokyklinio ugdymo mokytojo 1,5 etato, ikimokyklinio ugdymo mokytojo padėjėjo 1 etatas.

 Lėšų poreikis 4 mėnesiams: mokymo lėšų darbo užmokesčiui 1,5 etato 7 927,04 Eur, soc. draudimo įmokoms 114,94 Eur, savivaldybės biudžeto lėšų darbo užmokesčiu 1 etatui 2 978,96 Eur, soc. draudimo įmokoms 43,20 Eur. Iš viso 4 mėn. 11 064,14 Eur. (1 mėn. – apie 2 766,00 Eur; 12 mėn. – apie 33 192, 42 Eur)

 Pareigybių (etatų) skaičiaus klausimas aptartas su abiejų įstaigų vadovais.

Priimtas sprendimo projektas įtakos kriminogeninei situacijai ir korupcijai neturės.

1. **Skaičiavimai, išlaidų sąmatos, finansavimo šaltiniai**

 Savivaldybės biudžeto lėšos. Mokymo lėšos.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

1. **Jeigu sprendimui įgyvendinti reikia įgyvendinamųjų teisės aktų, – kas ir kada juos**

**turėtų priimti**

Nėra.

**6. Sprendimo projekto iniciatoriai**

Pasvalio rajono savivaldybės Švietimo ir sporto skyrius, Pumpėnų gimnazija.

1. **Sprendimo projekto rengimo metu gauti specialistų vertinimai ir išvados**

Nėra.

Švietimo ir sporto skyriaus vyr. specialistė Virginija Bajoriūnaitė